പാര്ലമെന്റും സംസ്ഥാന നിയമസഭകളും തടസ്സപ്പെട്ടത് മനോവിഷമം ഉണ്ടാക്കിയതായി ഉപരാഷ്ട്രപതി പാര്ലമെന്റിലും സംസ്ഥാന നിയമസഭകളിലും ഉണ്ടായ തടസ്സങ്ങളില് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ദുഃഖം പ്രകടിപ്പിച്ചു.ജനപ്രതിനിധികളോട് പൊതുജീവിതത്തിലെ നിലവാരം ഉയര്ത്താനും യുവതലമുറയ്ക്ക് മാതൃകയാകാനും ആഹ്വാനം ചെയ്യുകയും ചെയ്തു. ബെംഗളൂരുവിലെ എംഎസ് രാമയ്യ ഗ്രൂപ്പ് ഓഫ് ഇന്സ്റ്റിറ്റ്യൂഷന്റെ ചെയര്മാന് ശ്രീ എം ആര് ജയറാമിന് സര് എം വിശ്വേശ്വര്യ മെമ്മോറിയല് അവാര്ഡ് സമ്മാനിച്ചതിന് ശേഷം സംസാരിച്ച രാജ്യസഭാ ചെയര്മാന് കൂടിയായ ഉപരാഷ്ട്രപതി, അടുത്തിടെ പാര്ലമെന്റിലും കര്ണാടക, തമിഴ്നാട്, ആന്ധ്രാപ്രദേശ്, ഉത്തര്പ്രദേശ് എന്നിവയുള്പ്പെടെയുള്ള ചില നിയമസഭകളിലുംപുതിയ തരം താഴലിന് സാക്ഷ്യംവഹിച്ചതിന് ദുഖമുണ്ടെന്ന് പറഞ്ഞു. ചില അംഗങ്ങളുടെ മോശം പെരുമാറ്റത്തില് തനിക്ക് ദുഖമുണ്ടെന്ന് പാര്ലമെന്റില് അടുത്തിടെയുണ്ടായ നിര്ഭാഗ്യകരമായ സംഭവങ്ങളെ പരാമര്ശിച്ചുകൊണ്ട് ശ്രീ നായിഡു പറഞ്ഞു.നിയമസഭകളും പാര്ലമെന്റും ചര്ച്ച ചെയ്യാനും സംവാദം നടത്താനും തീരുമാനമെടുക്കാനുമുള്ള ഇടങ്ങള് ആണെന്നും തടസ്സപ്പെടുത്താനുള്ള ഇടമല്ലെന്നും ചില എംപിമാരുടെ ഹാനികരമായ പെരുമാറ്റത്തെ അംഗീകരിക്കുന്നില്ലെന്നും ശ്രീ നായിഡു പറഞ്ഞു. വിയോജിപ്പുകള് പ്രകടിപ്പിക്കുമ്ബോള് ജനാധിപത്യത്തില് ജനങ്ങളുടെ വിധി മാനിക്കപ്പെടണമെന്ന് അദ്ദേഹം പറഞ്ഞു. നിങ്ങള്ക്ക് ആരെയും ശാരീരികമായി നിര്ബന്ധിക്കാന് കഴിയില്ല, അദ്ദേഹം കൂട്ടിച്ചേര്ത്തു.വിവിധ തലങ്ങളിലും പദവികളിലും ഉള്ള നിയമനിര്മ്മാതാക്കളോട് സംവാദത്തിന്റെയും ചര്ച്ചയുടെയും ഗുണനിലവാരം മെച്ചപ്പെടുത്താന് ഉപരാഷ്ട്രപതി ആവശ്യപ്പെടുകയും ഭാവിയില് കാര്യങ്ങള് മെച്ചപ്പെടുമെന്ന് പ്രതീക്ഷ പ്രകടിപ്പിക്കുകയും ചെയ്തു.സര് എം വിശ്വേശ്വരയ്യയെപ്പോലുള്ള മഹാന്മാരില് നിന്ന് പ്രചോദനം നേടിക്കൊണ്ട്, രാജ്യത്തിന്റെ പുരോഗതി ത്വരിതപ്പെടുത്തുന്നതിന് പുതിയ കണ്ടുപിടിത്തങ്ങളും നൂതന ആശയങ്ങളുമായും മുന്നോട്ട് വരാന് യുവതലമുറയോട് ഉപരാഷ്ട്രപതി അഭ്യര്ത്ഥിച്ചു. ആത്മനിര്ഭര ഭാരതത്തിലേക്ക് നീങ്ങുമ്ബോള്, ദാരിദ്ര്യം തുടച്ചുനീക്കാനും പ്രാദേശിക അസമത്വങ്ങള് നീക്കം ചെയ്യാനും ശക്തമായ രാഷ്ട്രം കെട്ടിപ്പടുക്കാനും യുവാക്കള് ശ്രമിക്കണം, അദ്ദേഹം കൂട്ടിച്ചേര്ത്തു. അവര് തിരഞ്ഞെടുത്ത മേഖലകളില് മികവ് പുലര്ത്താന് യുവാക്കള് കഠിനമായി പരിശ്രമിക്കണമെന്നും അദ്ദേഹം ആഹ്വാനം ചെയ്തു.